tartuNLP/wikipedia-smugri-20251201 huggingface dataset:
Saulkrasti vald

Saulkrasti vald (läti keeles "Saulkrastu pagasts") on vald Lätis Saulkrasti piirkonnas Liivi lahe kaldal. Vald piirneb sama piirkonna Saulkrasti linna ja Sēja vallaga, Limbaži piirkonna Skulte vallaga ning Ādaži piirkonna Carnikava ja Ādaži vallaga.
Valla pindala on 41,7 km². 2016. aasta seisuga elas seal 2952 inimest. Valla keskus on Saulkrasti linn, mis aga valla koosseisu ei kuulu.
Valda läbib Via Baltica.
Ajalugu.
1967. aastal liideti Skulte külanõukogu Zvejnieksi kalurikolhoosi maad Saulkrasti aleviga, nii et moodustus Saulkrasti alevi maaterritoorium. 1974. aastal liideti sellega osa Pabaži külanõukogust, ent 1977. aastal arvati osa sellest Sēja külanõukogu koosseisu. 2009. aastal moodustati Saulkrasti alevist ja selle maaterritooriumist Saulkrasti piirkond, mille koosseisu hakkas kuuluma ka maaterritooriumist moodustatud Saulkrasti vald.
Loodus.
Tähtsaimaks jõeks on Aģe jõgi. Looduskaitse all on arvukalt nimetuid põlispuid. Valla lõunaosa mererand asub Piejūra looduspargis.
Asustus.
2011. aastal elas vallas 2298 lätlast, 319 venelast, 42 valgevenelast, 35 ukrainlast, 30 poolakat ja 13 leedulast.
Vallas on järgmised külad.
Ülejäänud valla elanikud elasid külade koosseisu mitte kuuluvates taludes.
Zvejniekciems

Zvejniekciems on küla ("ciems") Lätis Saulkrasti piirkonnas Saulkrasti vallas. Zvejniekciems asub merepinnast 7 meetri kõrgusel paigas, kus Aģe jõgi Liivi lahte suubub, piirkonna keskusest Saulkrastist 6 ja Riiast 55 kilomeetri kaugusel. 
Riia-Skulte raudteeliinil asub küla lähistel Zvejniekciemsi raudteepeatus. Külas asuvad Koklītese, Meteo stacija, Enkuru iela, Jaunsaulese, Ostas iela, Zvejniekciemsi ja Robežu iela bussipeatus.
Külas on looduskaitse all kaks hõberemmelgat, viis mändi ja sanglepp.
Ajalugu.
Küla rajati XIX sajandil kalurikülana. Skulte mõis eraldas hiljem seal maata sulastele ja käsitöölistele 0,5–1 hektari suurusi maalapikesi. Aģe suudmesse rajati 1939. aastal Zvejniekciemsi, Skulte ja Pabaži kalurite kooperatiivi käsutuses olev sadam, mille juurde tekkis Zvejniekciemsi aladele kalakonserve valmistav vabrik.
Kasvama hakkas küla XX sajandi teisel poolel, mil sellest sai kohaliku kalurikolhoosi keskasula. Toona rajati sinna keskkool, muusikakool ja kunstikool, postkontor, kultuurimaja ja raamatukogu (tänapäeval suletud, raamatukogu on vaid sealse kooli juures). Aģe suudmesse rajati sadam.
Avangard (rakett)

Avangard (vene keeles "Авангард"; NATO koodnimetus SS-X-31) on Venemaal arendamisel olev raketivägede tuumalaengut (kuni 2 MT) kandev, juhitava lauglemistrajektooriga hüpersooniline (20–27 Mach) lendkeha, mis viiakse Maa-lähedasele madalale orbiidile (LEO H = 100 km) kaheastmelise mandritevahelise ballistilise kanderaketiga.
Selle kolmnurkse kujuga hüpersoonilise lendkeha pikkus on 5,4 meetrit, kaal umbes 2 tonni. Lendkeha viiakse orbiidile kaheastmelise modifitseeritud vedelkütusmootoritega kanderaketiga UR-100N. Sihtmärgile lähenemisel madalates õhukihtides väheneb lendkeha kiirus 14 kuni 15 Machini ning on siis paremini juhitav. Väidetavalt kahekümnekordset helikiirust arendav lendkeha võeti Venemaa strateegiliste raketivägede teenistusse 2019. aastal.
Kohustis

Kohustis (inglise keeles "liability") on raamatupidamiskohustuslase eksisteeriv kohustus, mis tuleneb mineviku sündmustest ja millest vabanemine eeldatavalt vähendab majanduslikult kasulikke ressursse.
Majanduses tuleb eristada kohustist ja kohustust, mis ei ole sünonüümid, ning samuti eristatakse neid mõisteid rahvusvahelistes standardites. Kohustus (ingl "obligation") on vajadus või vastutus tegutseda või käituda kindlal moel. 
Raamatupidamises kajastatakse ettevõtte kohustisi bilansis. Bilansiskeemil on kaks poolt: aktiva ja passiva. Ettevõtte varad kajastatakse aktivas ning kohustised ja omakapital passivas. Aktiva ja passiva peavad olema alati võrdsed ehk tasakaalus. Kohustised ja omakapital on ettevõtte vara soetamise allikad: kui ettevõttel on vara, siis on see millegi arvelt soetatud. Seetõttu kohustised näitavadki, kui palju on hetkeseisuga ettevõttel vara soetatud võlgu. 
Tavaliselt on kohustis rahaliselt hinnatav nõue ettevõttele ning selle rahuldamiseks peab ettevõte loobuma oma varast. Enamasti on loovutav vara raha. Kohustised on näiteks võlad tarnijatele (ostetakse kaupa/teenust – tasutakse hiljem arvega, tekib võlg tarnijatele; arvestatakse palka – tekib võlg töövõtjale ja seaduse järgi maksuvõlg) ning nende täitmiseks tuleb ettevõttel loobuda oma varast. Kohustis ei pruugi tekkida alati kohe, vaid ka mõne aja möödudes. Näiteks kui ostetakse kaupa, siis tekib võlg tarnijale, arvet ei tasuta õigel ajal ja hiljem lisandub arvele intress ning tekib lisaks arve maksmise kohustusele intressi maksmise kohustis. 
Varad=Kohustised+Omakapital
Jagunemine.
Maksetähtpäevast lähtudes jagatakse kohustised lühi- ja pikaajalisteks. Lühiajalised kohustised tuleb tasuda hiljemalt aasta jooksul. Pikaajaliste kohustiste tasumise tähtaeg on üle ühe aasta. 
Lühiajalised kohustised.
Kohustis liigitatakse lühiajaliseks, kui:
Lühiajalised eraldised.
Lühiajaline eraldis on tõenäoliselt võimalik kohustis, mille aeg või summa ei ole teada ning mis võib muutuda tegelikuks kohustiseks mingi aja möödudes. Tuleb hinnata kõige tõenäolisemas summas, näiteks garantiikohustis. 
Pikaajalised kohustised.
Pikaajalise kohustise korral on maksetähtaeg bilansi koostamise päevast arvates üle ühe aasta, samuti kuuluvad pikaajaliste kohustiste hulka kõik muud kohustised, mis ei liigitu lühiajaliste kohustiste alla.
Pikaajalised laenukohustised.
Pikaajalised laenukohustised on vääringud, mida ei saa ümber arvestada teise vääringusse:
Muud pikaajalised võlad.
Muud pikaajalised võlad on võlad, mille tagasimakse tähtaeg on rohkem kui üks aasta ja ei liigitu lühiajaliste kohustiste alla, näiteks võlg tarnijale või tütarettevõttele ning saadud ettemaksed.
Pikaajalised eraldised.
Pikaajalised eraldised, mis tõenäoliselt teostuvad hiljem kui ühe aasta pärast ning mille aeg ja määr pole bilansi koostamise ajal teada, näiteks kohtuvaidlustega seotud kulud .
Rhume

Rhume on 48 km pikk jõgi Alam-Saksimaal, Saksamaal. See on Leine parempoolne lisajõgi. Selle lähe on karstiallikas Rhumequelle Rhumspringes, Harzi mägedest lõunas. Vesi voolab suure rõhu all maapinnast lehtrikujulisse süvendisse, mis on tuntud oma türkiissinise värvi poolest. Rhume valgla on 1187 km².
Rhume voolab edasi loodesuunas läbi Gieboldehauseni, Katlenburg-Lindau ja Northeimi valdade. Northeimist läänes suubub see viimaks Leine jõkke.
Kairit Lindmäe

Kairit Lindmäe (sündinud 12. märtsil 1974 Kuressaares) on sotsiaaltöötaja, valdkonna ekspert, vaimse tervise-, kriisi- ja kogemusnõustaja, leinanõustaja, koolitaja, mentor ja poliitik.
Ilme jõgi

Ilme on Leine vasakpoolne lisajõgi Alam-Saksimaal Saksamaal. 
See on 33 km pikk. Selle valgla on 393 km². Parempoolsed lisajõed: Wolfsbach, Hülsebach, Lummerke, Riepenbach, Dieße, Rotte, Rebbe. Vasakpoolsed lisajõed: Abbecker Bach, Repkebach, Schlingenbach, Spüligbach, Bewer, Krummes Wasser.
Geograafia.
Jõgi saab alguse Neuer Teichi tiigist Sollingi mägedes, kõrgusel 340 m üle merepinna ja voolab esialgu põhja Dasselisse, siis ida suunas läbi Markoldendorfi Einbecki, pärast seda suubub see Volkseni juures kõrgusel 105 m Leinesse.
Ben Gibson

Benjamin James Gibson (sündinud 15. jaanuaril 1993 Nunthorpe'is) on Inglismaa jalgpallur. Ta mängib kaitsjana Premier League'i klubis Norwich City.
Ta alustas karjääri Inglismaa esiliiga klubis Middlesbrough. Ta sõlmis klubiga esimese profilepingu 1. juulil 2010. Klubi põhimeeskonnas tegi ta debüüdi 25. aprillil 2011 mängus Coventry City vastu. See jäi tema ainsaks mänguks hooajal 2010–11 Inglise esiliigas. Järgmised kaks hooaega mängis ta laenul madalamate liigade klubides Plymouth Argyle, York City ja Tranmere Rovers.
Hooajaks 2013–14 naasis Gibson Middlesbrough'sse ning ta murdis sel hooajal klubi põhimeeskonda. Hooajal 2015–16 saadi liigas teine koht ja tõusti Premier League'i. Hooajal 2016–17 jäi Middlesbrough Inglismaa kõrgliigas aga eelviimaseks ja langes tagasi esiliigasse. Gibson lõi Premier League'is ka ühe värava: 24. septembril mängus Tottenham Hotspuri vastu. 2017. aastal valiti ta Middlesbrough' aasta mängijaks.
5. augustil 2018 sõlmis ta nelja-aastase lepingu Premier League'i klubiga Burnley. Üleminekusumma oli 15 miljonit naelsterlingit. Debüüdi klubi meeskonnas tegi ta 26. detsembril 2018 Evertoni vastu ja lõi selles mängus kohe värava, kuid Burnley kaotas lõpuks 1:5. Pärast seda, ta Burnley meeskonnas Inglismaa kõrgliigas väljakule ei pääsenudki ning hooajal 2020–21 osales ta vaid ühes mängus.
2020. aasta septembris läks ta Burnleyst laenule Inglismaa esiliiga klubisse Norwich City. Hooajal 2020–21 võitis ta klubiga Inglismaa esiliigas. 2021. aasta juulis sõlmis Gibson Norwich Cityga püsiva kolmeaastase lepingu.
Aastatel 2009–2015 mängis Gibson Inglismaa noortekoondistes. 2010. aastal tuli ta Inglismaa kuni 17-aastaste koondisega Euroopa omavanuste meistriks.
Felipe Anderson

Felipe Anderson Pereira Gomes (sündinud 15. aprillil 1993 Liiduringkonnas Santa Marias) on Brasiilia jalgpallur. Ta mängib ründava poolkaitsjana Itaalia kõrgliiga klubis Rooma Lazio.
Anderson alustas profikarjääri kodumaal Santoses, mille noorteakadeemiaga liitus ta 2007. aastal.
Aastatel 2013–2018 mängis ta Itaalia kõrgliiga klubis Rooma Lazio. 2018. aasta juulis sõlmis ta lepingu Premier League'i klubiga West Ham United. 2020. aasta oktoobris suundus ta üheks hooajaks laenule Portugali kõrgliiga klubisse Porto.
2021. aasta juulis naasis ta Rooma Laziosse.
Debüüdi Brasiilia jalgpallikoondises tegi ta debüüdi 7. juunil 2015 sõprusmängus Mehhiko vastu.
2016. aasta suveolümpiamängudel tuli ta Brasiilia meeskonnaga olümpiavõitjaks.
Edward Heath

Sir Edward Richard George Heath (9. juuli 1916 Broadstairs – 17. juuli 2005 Salisbury) oli Suurbritannia Konservatiivse Partei poliitik, Suurbritannia peaminister vahemikus 1970–1974.
Heath sündis puusepa perekonnas. Tema isa sai edukaks väikeettevõtjaks. 1935 pääses ta maakonnastipendiumiga õppima Oxfordi ülikooli Ballioli kolledžisse. Ta sai bakalaureusekraadi filosoofia, politoloogia ja majandusteaduse (PPE) õppekavas Oxfordi ülikoolist 1939. aastal. Üliõpilasena reisis ta Euroopas ning kohtus 1937. aasta Nürnbergi parteikongressi ajal ühel vastuvõtul Hermann Göringi, Joseph Goebbelsi ja Heinrich Himmleriga. Ta viibis Saksamaal kaks kuud, et saksa keelt õppida.
Maurice LaMarche

Maurice LaMarche (sündinud 30. märtsil 1958 Torontos) on Kanada päritolu ameerika filminäitleja ja koomik.
Nathan Redmond

Nathan Daniel Jerome Redmond (sündinud 6. märtsil 1994 Birminghamis) on Inglismaa jalgpallur. Ta mängib äärepoolkaitsjana Inglismaa Premier League'i klubis Burnley.
Ta alustas klubikarjääri kodulinnas Birmingham Citys. Debüüdi klubi põhimeeskonnas tegi ta 26. augustil 2010 liigakarika mängus Rochdale'i vastu. Ta sai 16 aasta ja 173 päeva vanuselt Birmingham City teiseks noorimaks debütandiks. 2011. aasta märtsis sõlmis ta klubiga profilepingu. 21. augustil 2011 tegi ta mängus Middlesbrough' vastu debüüdi Inglismaa esiliigas. Esimese värava lõi ta liigas 31. detsembril mängus Blackpooli vastu. Kokku lõi ta hooajal 2011–12 Inglismaa esiliigas viis väravat.
2013. aasta suvel liitus ta Premier League'i klubiga Norwich City, kellega sõlmis nelja-aastase lepingu. Debüüdi klubi meeskonnas tegi ta 17. augustil 2013 mängus Evertoni vastu ja lõi esimese värava kaks nädalat hiljem mängus Southamptoni vastu.
2016. aasta juunis sõlmis ta viieaastase lepingu Inglismaa kõrgliigaklubiga Southampton. Esimese värava lõi ta klubi särgis hooaja avamängus 13. augustil Watfordi vastu, tuues Southamptonile 1:1 viigi. 2019. aastal valiti ta Southamptoni hooaja parimaks mängijaks.
2022. aasta septembris sõlmis ta lepingu Türgi kõrgliigaklubiga Beşiktaş.
2023. aasta juulis naasis ta Inglismaa kõrgliigasse ning sõlmis kaheaastase (võimalusega pikendada lepingut veel ühe aasta võrra) lepingu Burnleyga.
Aastatel 2009–2017 mängis ta Inglismaa noortekoondistes. Debüüdi Inglismaa jalgpallikoondises tegi Redmond 22. märtsil 2017 sõprusmängus Saksamaa vastu.
Johannes Anyuru

Johannes Alexander Anyuru (sündinud 23. märtsil 1979 Boråsis) on rootsi proosakirjanik ja luuletaja.
Ta sündis 1979. aastal Boråsis, tema ema on rootslane ja isa ugandalane.
Tema teostest on eesti keelde tõlgitud romaanid "En storm kom från paradiset" (rootsi keeles 2012), mis ilmus 2014. aastal pealkirja "Paradiisist tuli torm" all sarjas "Moodne aeg", tõlkija Heidi Saar, ja "De kommer att drunkna i sina mödrars tårar" (rootsi keeles 2017), mis ilmus pealkirjaga "Nad upuvad oma emade pisaratesse" 2018. aastal sarjas "Põhjamaade romaan", tõlkija Mari Jesmin.
Jeison Murillo

Jeison Fabián Murillo Cerón (sündinud 27. mail 1992 Calis) on Colombia jalgpallur, kes mängib keskkaitsjana Hispaania kõrgliiga klubis Celta de Vigo (laenul Sampdoriast) ja Colombia jalgpallikoondises.
Debüüdi Colombia koondises tegi ta 10. oktoobril 2014 mängus El Salvadori vastu. Ta kuulus Colombia koondisse 2015. aasta Copa Américal, kus lõi alagrupimängus Brasiilia vastu koondisekarjääri esimese värava. Murillo valiti turniiri parimaks noormängijaks ja lisaks ainsa Colombia mängijana turniiri sümboolsesse koosseisu. Colombia koondisse kuulus ta ka järgmise aasta Copa América Centenariol.
Intrepid

Intrepid on 2016. aastal Tallinnas asutatud Eesti "death metal"'i ansambel.
Kommunistlike noorte sõjakirjandus

"Kommunistlike noorte sõjakirjandus" on 1941. aastal riikliku kirjastuse Pedagoogiline Kirjandus väljaandel Tallinnas ilmunud raamatusari.
Sarja kuuluvad järgmised raamatud:
Andres Jaaksoo hinnangul sari "valmistas noori ette võitluseks läheneva välisvaenlasega".
Soome jäägriliikumine

Soome jäägriliikumine sündis Soome kindralkubermangus vastukaaluks 20. sajandi alguse venestamisele. 
I maailmasõja puhkedes otsiti Soome kindralkubermangus võimalusi moodustada oma sõjavägi. Soomerootslaste katsed organiseerida sõjaväelist väljaõpet omal kodumaal, Rootsis ja Taanis luhtusid, misjärel pöörduti Venemaa vaenlase Saksamaa poole. Saksamaal moodustati Soome Asjade Komitee ja 1915. a jaanuaris otsustasid Saksa armee ülemjuhatus ja välisministeerium võimaldada Soome iseseisvusliikumise toetamiseks 200 soomerootslasele sõjaline väljaõpe Hamburgi lähedal Lockstedtis.
1915. nõustus Saksamaa võtma õppustele veel 1000 jäägrit. 1915. aasta augustis kirjutab keiser ja kuningas Wilhelm II alla käsule väljaõppe väeosa asutamise kohta Lockstedtis ja sellesse peaks kuuluma 1 jalaväepataljon, 1 pioneerkompanii, 1 kuulipildujakompanii, vajadusel ka üks jalgratturite rühm ja suurtükipatarei. Jäägreid kohustati Saksamaad teenima igal pool ja kõigest jõust. Venemaa ja Soome kindralkubermangu jaoks oli see seadusevastane tegevus.
Lockstedtis õpetati välja ligikaudu 2000 meest. 9. mail 1916 moodustati nendest 27. Preisi Kuninglik Jäägripataljon (jäägripataljon nr 27). Pataljon saadeti mõne nädala pärast Saksamaa poolel sõdima Kuramaale teisejärgulisse rindelõiku. Vene tsaariarmee kindralleitnant Mannerheim suhtus tema jaoks ebaseadusliku nähtusse täiesti eitavalt. Hiljem võitlesid kõrvuti kuni Jätkusõja lõpuni.
Märtsis 1917 toodi pataljon rindelt ära, jätkus koolitus Liepajas.
1917 sügisel Heikki Nurmio kirjutas sõnad "Jäägrimarsile", millele muusika lõi Jean Sibelius. Sellel marsil oli suur tähtsus jäägrite ühtekuuluvustunde kindlustamisel. Algselt oli "Jäägrimarsis" nimetatud ka Eestit, kuid sõnad tehti ümber, et mitte pahandada Saksamaad.
1917. aasta sügisel hakati jäägrite väikesi eelrühmi koos relvalastidega salaja sakslaste laevadega Soome kindralkubermangu saatma. Soome iseseisvust tunnistasid nii Nõukogude Venemaa kui ka Saksamaa ja Preisi sõjaministri 5. veebruari 1918. a käskkirjaga saadeti jäägripataljon laiali. Enne Soome minekut andsid jäägrid kohalikus Liepāja kirikus truudusvande Soome valitsusele.
Enamik jäägreid saabus Soome Vaasasse laevadel 25. veebruaril 1918 ja asus Soome kodusõjas võitlema valgete poolele. 26. veebruaril 1918 esines jäägripataljon Vaasas paraadil kindral Mannerheimile algkoosseisus viimast korda. Seejärel jagati nad üle Soome laiali. Soome kodusõjas osales 1260 jäägrit, nad olid ohvitserkonna tuumikuks. Sõjas langes 127 jäägrit. Paljud jäägrid jäid sõjaväkke ja üle 730 ohvitseri osales Talve- ja Jätkusõjas, üle poolte neist olid rindel.
1918. lõpus ja 1919. alguses saabus Eestisse koos teiste Soome vabatahtlikega ka 80 jäägrit. Üks jääger sai surmavalt haavata Narva vabastamise lahingutes 1919. aastal.
Anatoli Reznikov

Anatoli Reznikov (vene keeles Анатолий Израилевич Резников; 20. detsember 1940 Białystok – 31. jaanuar 2018 Solingen) oli vene multifilmirežissöör.
Tema tehtud multifilmide hulka kuulub multifilmisari "Kass Leopoldi seiklused" ("Кот Леопольд"; stsenarist Arkadi Hait), kust pärineb Eestiski käibefraasiks saanud lause "Ребята, давайте жить дружно!".
Koidula (eesnimi)

Koidula on eesti naisenimi.
2018. aasta 1. jaanuari seisuga oli Eestis eesnimi Koidula 274 naisel. Koidula oli populaarsuselt 426. naisenimi. Koidula oli keskmiselt 75 aasta vanune (mediaanvanus oli 77). Kõige populaarsem oli eesnimi Koidula üle 75-aastaste vanuserühmas, kus neid oli 10 000 elaniku kohta 18,32.
Dirk Walbrecker

Dirk Walbrecker (sündinud 3. juulil 1944 Wuppertalis) on Saksa laste- ja noorsookirjanik.
Eesti keelde tõlgitud.
Mõlemad teosed on saksa keelest tõlkinud Reet Kudu ja raamatud andis välja kirjastus Avita.
Isiklikku.
Ta elab 1965. aastast Münchenis ning tal on kolm last.
FOX (Soome telekanal)

FOX oli Soome telekanal, mis näitab peamiselt sarju ja saateid. See alustas tööd 16. aprillil 2012. Star Channel asendas Foxi 6. jaanuaril 2023.
215 eKr

215. aasta eKr ehk "ab urbe condita" DXXXIX (539).
217 eKr

217. aasta eKr ehk "ab urbe condita" DXXXVII (537).
218 eKr

218. aasta eKr ehk "ab urbe condita" DXXXVI (536).
Kneiff

Kneiff on mägi Luksemburgi põhjaosas, riigi kõrgeim tipp. Kneiff asub Troisviergesi vallas Belgia piirist ligikaudu 250 meetri kaugusel.
Bălănești

Bălănești (rumeenia keeles Dealul Bălănești) on mägi Moldovas Nisporeni rajoonis, riigi kõrgeim mägi.
Yerry Mina

Yerry Fernando Mina González (sündinud 23. detsembril 1994 Guachenés) on Colombia jalgpallur. Ta mängib keskkaitsjana Itaalia kõrgliigaklubis Cagliari ja Colombia jalgpallikoondises.
Klubikarjäär.
Ta alustas karjääri kodumaal Deportivo Pastos. 2013. aastal tegi ta klubi meeskonnas debüüdi Colombia kõrgliigas. Sama aasta lõpus liitus ta teise Colombia kõrgliiga klubiga, Santa Fega. 2015. aastal tuli ta klubiga Copa Sudamericana võitjaks.
2016. aasta mais sõlmis ta viieaastase lepingu Brasiilia kõrgliiga klubiga Palmeiras. Debüüdi Brasiilia kõrgliigas tegi ta 4. juulil mängus Sport Recife vastu. Esimese värava lõi ta järgmises liigamängus Santose vastu. Selles mängus tuli tal vigastuse tõttu aga juba enne esimese poolaja lõppu lahkuda. Vigastuse tõttu jäi ta eemale 2016. aasta suveolümpiamängudest. Mina paranes vigastuses augusti lõpuks. Ta kuulus allesjäänud Brasiilia kõrgliiga mängudes Palmeirase algkoosseisu ning aitas klubi 22-aastase vaheaja järel taas Brasiilia meistriks. Ta lõi sel hooajal liigas neli väravat ja kuigi ta pääses platsile vaid 13 mängus, valiti ta Brasiilia kõrgliiga hooaja sümboolsesse koosseisu.
2018. aasta jaanuaris liitus ta Hispaania kõrgliiga klubiga Barcelona. Üleminekusumma oli 11,8 miljoni eurot. Ta sai esimeseks Colombia mängijaks Barcelonas. Debüüdi Hispaania kõrgliigas tegi ta 11. veebruaril mängus Getafe vastu.
2018. aasta augustis sõlmis ta lepingu Inglismaa Premier League'i klubiga Everton. Üleminekusumma oli 30 miljonit eurot. Debüüdi Inglismaa kõrgliigas tegi ta 3. novembril 2018 mängus Brighton and Hove Albioni vastu. Esimese värava lõi ta Premier League'is 26. detsembril mängus Burnley vastu.
2023. aasta augustis siirdus ta Itaalia kõrgliigaklubisse Fiorentina, kuid pääses seal hooaja esimeses pooles väljakule vaid neljas mängus. 2024. aasta veebruaris sõlmis ta lepingu Cagliariga.
Koondisekarjäär.
Debüüdi Colombia jalgpallikoondises tegi Mina 2016. aastal. Samal aastal kuulus ta Colombia koondisse Copa América Centenariol. Esimese värava lõi ta koondise särgis 11. oktoobril 2016 MM-i valikmängus Uruguay vastu.
2018. aasta maailmameistrivõistlustel lõi ta kolm väravat: alagrupimängudes Poola ja Senegali vastu ning veerandfinaalis Inglismaa vastu. Ta sai sellega alles kolmandaks kaitsjaks, kes on ühtedel maailmameistrivõistlustel löönud kolm väravat.
Hiljem on ta Colombia koondise koosseisus osalenud 2019., 2021. ja 2024. aasta Copa Américal.
Gylfi Sigurðsson

Gylfi Þór Sigurðsson (sündinud 8. septembril 1989 Reykjavíkis) on Islandi jalgpallur. Ta mängib ründava poolkaitsjana Islandi kõrgliigaklubis Valur ja Islandi jalgpallikoondises.
2005. aastal liitus ta Inglismaa klubiga Reading. Inglismaal on ta mänginud ka suurema osa klubikarjäärist. Lisaks Readingile on ta Inglismaal mänginud veel Shrewsbury Towni, Crewe Alexandra, Swansea City, Tottenham Hotspuri ja Evertoni meeskonnas. 2010. aastal valiti Sigurðsson Readingi aasta mängijaks ning 2016 ja 2017 Swansea City aasta mängijaks. Aastatel 2010–2011 mängis ta Saksamaa kõrgliigaklubis TSG 1899 Hoffenheim ja 2023–2024 Taani kõrgliigaklubis Lyngby. 2024. aasta märtsis naasis ta Islandile, kui liitus Valuriga.
Alates 2010. aastast on ta Islandi aasta jalgpalluriks valitud kokku kümnel korral. Aastatel 2013 ja 2016 on ta valitud ka Islandi aasta sportlaseks.
Debüüdi Islandi jalgpallikoondises tegi ta 2010. aasta mais mängus Andorra vastu. Esimese värava lõi ta koondise särgis 7. oktoobril 2011 EM-i valikmängus Portugali vastu.
2016. aasta Euroopa meistrivõistluste esimeses alagrupimängus lõi ta penaltist värava Ungari vastu. 2018. aasta maailmameistrivõistluste viimases alagrupimängus lõi ta penaltist värava Horvaatia vastu.
Tennessee Ernie Ford

Ernest Jennings Ford (13. veebruar 1919 – 17. oktoober 1991), tuntud kui Tennessee Ernie Ford, oli Ameerika Ühendriikide laulja ja kitarrist, kes vileles kantri-, pop- ja gospelmuusikat.
Ta õppis klassikalist muusikat ja laulmist Ohios asuvas Cincinnati Conservatory of Musicus ja teenis Teise maailmasõja ajal Ameerika Ühendriikide maaväe õhukorpuses, täpsemalt meeskonnaliikmena Boeing B-29 Superfortressi pommitajal.
Hääleliigilt oli ta bassbariton. Tema tuntumateks lauludeks võib pidada 1950. aastal ilmunud "The Shotgun Boogiet" ja eriti 1955. aasta kaverit Merla Travise loost "Sixteen Tons", mis oli Billboardi kantrimuusika edetabeli esikohal 10 ja seejärel Billboardi popmuusika edetabeli tipus 8 nädalat, mida osteti kolme nädalaga üle 10 miljoni eksemplari ja mis lisati 1998. aastal Grammy Hall of Fame'i nimekirja.
Haridusturism

Haridusturism (inglise keeles "educational tourism") on reisi- ja turismisektori alamtüüp ning kuulub kultuuriturismi alla. See sektor kogub populaarsust ning on kiiresti kasvav alamsektor reisi- ja turismitööstuses. 
Haridusturism on kasulik mitmel viisil. Üks nendest on aidata õpilastel ja täiskasvanutel õppida midagi uut seoses meie ümber oleva maailmaga. 
Haridusturismi saab määratleda kui lähenemisviisi hariduse omandamiseks, teadustööde läbiviimist ja teadmiste omandamist. Mõned haridusturismi reisinäited on hariduslikud reisid, kooliekskursioonid, seminaripuhkused, välismaal õppimise kogemused ja enesetäiendamise puhkused. 
Kõige populaarsem haridusturismi vorm on hariduslikud ekskursioonid, mis pakub õpilastele head võimalust uuringute tegemiseks ja vaatlusoskuste laiendamiseks. 
Oluline on võimaldada õpilastel kogeda reise, mis on hariduslikud ja viivad neid kohtadesse, mida tavaliselt ei külastata ning õpilased omandavad uusi kogemusi väljaspool klassiruumi. Ühepäevareisid hõlmavad kodanikuorganisatsioonide, loomaaedade, botaanikaaedade ning kohalike või kaugemate ettevõtete külastamist. Reisidel on tavaliselt kaasas giid, kes annab turistile laiema arusaama teemast, mida arutatakse. 
Haridusreiside võimalused Eestis.
Eestis on mitu reisibürood, mis pakuvad ekskursioonivõimalusi õpilastele igal aastaajal. Ekskursioonidel on võimalik külastada teaduskeskusi, muuseume, teatreid, linnuseid, saari.
Transehe-Roseneck

Transehe-Roseneck (varem Transehe) on ilmselt Madalmaadest pärit aadlisuguvõsa. Suguvõsa oli XIX sajandi 2. poolel üks suuremaid maavaldajaid Liivimaal.
Perekonnanimest.
Kuni XIX sajandini tunti suguvõsa liikmed nimega Transehe; vaid 1641. aastal Rootsis aadeldatud Joachim Transehe (1589−1673) järeltulijate perekonnanimeks oli Transehe von Roseneck. 1802. aasta paiku esitas õpetlane Johann Christoph Brotze Liivimaa rüütelkonnale suguvõsa genealoogia, milles väitis, et selle õige nimi on tegelikult Transehe von Roseneck. Selle alusel hakkasid mõned suguvõsa Dzelzava harust kasutama topeltnime Transehe-Roseneck; peagi järgis seda eeskuju ka suguvõsa vanem liin. 1888. aasta 15. oktoobril (vkj) toimunud perekonnapäeval võeti vastu otsus, et edaspidi kasutab suguvõsa oma perekonnanimena nimekuju Transehe-Roseneck.
Pico Turquino

Pico Turquino on mägi Kuubal Granma ja Santiago de Cuba provintside piiril, riigi kõrgeim mägi.
Alates 1953. aastast on Pico Turquino tipus José Martí büst.
Venemaa strateegilised raketiväed

Venemaa strateegilised raketiväed (vene keeles Ракетные войска стратегического назначения России) on Venemaa relvajõudude struktuuriüksus, Kuuba kriisi aegu loodud NSV Liidu raketivägede järeltulija. Põhiseaduse järgi allub üksus presidendile.
Sõjasaladus

Sõjasaladus on riiklikult salastatud andmed riigi relvajõudude, sõjaliste objektide jms kohta.
Moonalao tänav

Moonalao tänav on tänav Tallinnas, Astangul.
Bitterfontein

Bitterfontein on asula Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas.
Bitterfonteini raudteejaam on Kaplinnast algava raudteeliini lõppjaam.
Lõuna-Aafrika Vabariigi 2011. aasta rahvaloenduse andmetel oli Bitterfonteini elanikest värvilisi 91,28%, valgeid 4,67%, mustanahalisi aafriklasi 3,55%, India või Aasia päritolu inimesi 0,41% ja teisi 0,20%. Afrikaani keelt pidas emakeeleks 97,34%, koosa keelt 1,33% ja inglise keelt 0,51%.
Koekenaap

Koekenaap on asula Lõuna-Aafrika Vabariigis Lääne-Kapimaa provintsis West Coasti ringkonnas Matzikama vallas.
Lõuna-Aafrika Vabariigi 2011. aasta rahvaloenduse andmetel oli Koekenaapi elanikest värvilisi 83,82%, mustanahalisi aafriklasi 12,44%, valgeid 3,09%, India või Aasia päritolu inimesi 0,32% ja teisi 0,32%. Afrikaani keelt pidas emakeeleks 89,26% inimesi, koosa keelt 5,24% ja inglise keelt 2,20%.
Paulína Batovska Fialková

Paulína Batovska Fialková (neiupõlvenimega Paulína Fialková; sündinud 25. oktoobril 1992 Čierny Balogis Tšehhoslovakkias) on Slovakkia laskesuusataja. 
Maailma karikasarja debüüdi tegi Fialková 2012. aastal.
Maailma karikasarjas.
Paulína Fialková on maailma karikasarjas jõudnud viiel korral poodiumile ().
Maailma karikasarjas saadud kohad
Isiklikku.
Tal on vähemalt kaks õde, kellest noorim Ivona Fialková tegeles samuti laskesuusatamisega.
Paulína abikaasa on Slovakkia käija Miloš Batovsky. Neil on 2023. aasta 24. detsembril sündinud laps Romana.
Ermelo

Ermelo on linn ja vald Hollandis Gelderlandi provintsis.
Ermelot on esmamainitud 855. aastal.
Rooi-Els

Rooi-Els on asula Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Rooi-Els asub Atlandi ookeani rannikul.
Rooi-Els on asutatud 1948. aastal.
Lõuna-Aafrika Vabariigi 2011. aasta rahvaloenduse andmetel oli Rooi-Elsi elanikest valgeid 92,00%, mustanahalisi aafriklasi 1,60% ja teisi 6,40%. Inglise keelt pidas emakeeleks 48,80%, afrikaani keelt 47,20% ja teisi keeli 4,00%.
Vleesbaai

Vleesbaai on asula Lõuna-Aafrika Vabariigis Lääne-Kapimaa provintsis Garden Route'i ringkonnas Mossel Bay vallas. Vleesbaai asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Vleesbaai elanikest valgeid 88,60%, mustanahalisi aafriklasi 7,25%, värvilisi 3,63% ja India või Aasia päritolu inimesi 0,52%. Afrikaani keelt pidas emakeeleks 93,62% inimesi, inglise keelt 3,72% ja tsvana keelt 1,06%.
Viljandi jõulukuusk 2018

Viljandisse Kösti ristmikule tehti 77 tänavalambist 8 meetri kõrgune valguskuusk. 
Lambid olid Viljandi tänavatel kasutusel 40 aastat. 
Tänavalampidest jõulupuud saab vaadata vähemalt 2019. aasta alguseni.
vt fotosid aadressilt http://www.delfi.ee/news/paevauudised/eesti/fotod-viljandisse-pustitati-vanadest-tanavalampidest-joulupuu?id=84817877
Aleksandr Loginov

Aleksandr Viktorovitš Loginov (vene keeles Александр Викторович Логинов, sündinud 31. jaanuaril 1992 Saratovis) on Venemaa laskesuusataja. 
Maailma karikasarja debüüdi tegi Loginov 2013. aastal.
Loginov sai dopingu tarvitamise eest kaheaastase võistluskeelu 25. novembril 2014, kui IBU leidis sportlase dopinguproovis EPO jälgi. Loginovi võistluskeeld lõppes 25. novembril 2016.
Maailma karikasarjas.
Aleksandr Loginov on maailma karikasarjas jõudnud individuaalselt viiel korral poodiumile ().
Maailma karikasarjas saadud kohad
219 eKr

219. aasta eKr ehk "ab urbe condita" DXXXV (535).
Wepener

Wepener on linn Lõuna-Aafrika Vabariigis Free State'i provintsis Xhariepi ringkonnas Naledi vallas.
Wepener on asutatud 1867. aastal. Linn on saanud nime Louw Wepeneri järgi, kes hukkus 1865. aastal lahingus basuutode vastu.
Lõuna-Aafrika Vabariigi 2011. aasta rahvaloenduse andmetel oli Wepeneri elanikest mustanahalisi aafriklasi 94,0%, värvilisi 3,1%, valgeid 1,8%, India või Aasia päritolu inimesi 0,9% ja teisi 0,2%. Sotho keelt pidas emakeeleks 84,6% inimesi, afrikaani keelt 7,0%, inglise keelt 3,0%, koosa keelt 2,6% ja teisi keeli 2,8%.
Richmond (KwaZulu-Natal)

Richmond on linn Lõuna-Aafrika Vabariigis KwaZulu-Natali provintsis uMgungundlovu ringkonnas, Richmondi valla halduskeskus.
Richmond on asutatud 1850. aastal.
Lõuna-Aafrika Vabariigi 2011. aasta rahvaloenduse andmetel oli Richmondi elanikest mustanahalisi aafriklasi 62,74%, India või Aasia päritolu inimesi 16,78%, valgeid 9,85%, värvilisi 9,61% ja teisi 1,02%. Suulu keelt pidas emakeeleks 49,18% inimesi, inglise keelt 38,17%, koosa keelt 3,27%, afrikaani keelt 1,99% ja sotho keelt 1,76%.
Gannaput

Gannaput on asula Lõuna-Aafrika Vabariigid Põhja-Kapimaa provintsis ZF Mgcawu ringkonnas !Kheisi vallas. Gannaput asub Oranje jõe kaldal.
Lõuna-Aafrika Vabariigi 2011. aasta rahvaloenduse andmetel oli Gannaputi elanikest värvilisi 80,76%, mustanahalisi aafriklasi 15,88%, valgeid 1,72% ja India või Aasia päritolu inimesi 1,65%. Afrikaani keelt pidas emakeeleks 92,27% inimesi, tsvana keelt 3,00%, sotho keelt 1,57%, koosa keelt 1,43% ja inglise keelt 0,50%.
Theodor Hänsch

Theodor Wolfgang Hänsch (sündinud 30. oktoobril 1941) on saksa füüsik.
2005. aastal sai ta ühe neljandiku Nobeli füüsikaauhinnast laseril põhineva spektroskoopia arendamise eest. Ta jagas auhinda John L. Halli ja Roy J. Glauberiga.
John C. Mather

John Cromwell Mather (sündinud 7. augustil 1946) on Ameerika Ühendriikide astrofüüsik ja kosmoloog.
2006. aastal anti talle ja George Smootile Nobeli füüsikaauhind.
Isamu Akasaki

Isamu Akasaki (jaapani keeles 赤崎 勇 "Akasaki Isamu"; 30. jaanuar 1929 – 1. aprill 2021) oli jaapani füüsik.
2014. aastal anti talle, Hiroshi Amanole ja Shuji Nakamurale Nobeli füüsikaauhind tõhusate sinise valgusega dioodide leiutamise eest.
Akasaki lõpetas 1952. aastal Kyōto ülikooli ning sai doktorikraadi elektroonikas pärast väitekirja kaitsmist Nagoya ülikoolis 1964. aastal.
Arthur Ashkin

Arthur Ashkin (2. september 1922 – 21. september 2020) oli Ameerika Ühendriikide füüsik.
2018. aastal pälvis ta Nobeli füüsikaauhinna "optiliste pintsettide" (laservalgus, mille abil saab liigutada aatomeid ja molekule) leiutamise eest. Ta sai poole auhinnarahast. Ashkin oli auhinda saades 96-aastane ja sellega vanim Nobeli auhinna laureaat.
EJL Taliturniir

EJL Taliturniir on Eesti Jalgpalli Liidu korraldatav hooajaeelne jalgpalliturniir. 
Turniir toimub alates 2014. aastast iga aasta jaanuaris.
Nakop

Nakop on asula Lõuna-Aafrika Vabariigis Põhja-Kapimaa provintsis ZF Mgcawu ringkonnas Kai !Garibi vallas.
Nakop asub Lõuna-Aafrika Vabariigi ja Namiibia piiril. Asulas on piiripunkt.
2001. aasta rahvaloenduse andmetel oli Nakopi elanikest värvilisi 100,0%. Afrikaani keelt pidas emakeeleks 100,0% inimesi.
Värvikeha

Värvikeha on värvimudeli või värvisüsteemi kolmemõõtmeline esitus (kolmemõõtmeline vaste kahemõõtmelisele värviringile), milles igal värvil on kindel koht. Tegemist on kokkuleppelise kujundiga.
Värviteooria ajaloos on erinevad teoreetikud konstrueerinud erineva kujuga värvikehasid. Värvi kolm dimensiooni, mis kujusse sobitatakse, on enamasti värvitoon, heledus ja küllastatus (on ka muid variante, näiteks Ostwaldi värvisüsteemis heledus, mustasus, värvitoon, või RGB-kuubis kolm primaarvärvi "red", "green", "blue").
Ashton (LAV)

Ashton on linn Lõuna-Aafrika Vabariigis Lääne-Kapimaa provintsis Cape Winelandsi ringkonnas, Langebergi valla halduskeskus.
Ashton on asutatud 1897. aastal Roodewali farmi territooriumile, linnaõigused sai 1956. aasta jaanuaris.
Lõuna-Aafrika Vabariigi 2011. aasta rahvaloenduse andmetel oli Ashtoni elanikest värvilisi 53,4%, mustanahalisi aafriklasi 40,9%, valgeid 5,0%, India või Aasia päritolu inimesi 0,2% ja teisi 0,4%. Afrikaani keelt pidas emakeeleks 58,6% inimesi, koosa keelt 35,7%, inglise keelt 1,4%, sotho keelt 1,3% ja teisi keeli 2,9%.,
Arniston

Arniston (afrikaani keeles Waenhuiskrans) on asula Lõuna-Aafrika Vabariigis Lääne-Kapimaa provintsis Overbergi ringkonnas. Arniston asub India ookeani rannikul.
Lõuna-Aafrika Vabariigi 2011. aasta rahvaloenduse andmetel oli Arnistoni elanikest värvilisi 87,85%, valgeid 9,55%, mustanahalisi aafriklasi 2,37% ja India või Aasia päritolu inimesi 0,16%. Afrikaani keelt pidas emakeeleks 86,02% inimesi, tsvana keelt 5,72% ja inglise keelt 4,82%.
Jim (telekanal)

Jim (lühend soomekeelsest fraasist "jotain ihan muuta" – 'midagi täiesti teistsugust') on Soome eratelekanal. See pandi tööle 26. veebruaril 2007 telekanali Nelonen Plus asenduseks.
Gansbaai

Gansbaai (ka Gans Bay) on linn Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas. Linn asub Atlandi ookeani rannikul.
Gansbaai on asutatud 1881. aastal, linnaõigused sai 1963. aastal.
Lõuna-Aafrika Vabariigi 2011. aasta rahvaloenduse andmetel oli Gansbaai elanikest mustanahalisi aafriklasi 45,16%, värvilisi 29,69%, valgeid 24,49% India või Aasia päritolu inimesi 0,26% ja teisi 0,41%. Afrikaani keelt pidas emakeeleks 53,19%inimesi, koosa keelt 39,85% ja inglise keelt 3,49%.
Allan Kaljakin

Allan Kaljakin (sündinud 11. mail 1984 Tallinnas) on haridusjuht, diplomeeritud superviisor ja meeskondade "coach" ning kutsega täiskasvanute koolitaja. Ta on spetsialiseerunud haridusjuhtimisele, meeskondade arendamisele ja koostöö tugevdamisele organisatsioonides.
Haridus.
Ta õppis Pärnu Sütevaka Humanitaargümnaasiumis ning omandas magistrikraadi prantsuse keele õpetajana ja õpetajakutse Tallinna Ülikoolis. Lisaks täiendas ta end Le Miraili Ülikoolis Toulouse'is ja Jean Monnet' Ülikoolis Saint-Etienne'is, kus ta omandas magistrikraadi võõrkeelte ja -kultuuride didaktikas, spetsialiseerudes prantse keele kui võõrkeele õpetamisele.
Hiljem täiendas ta end Tartu Ülikoolis haridusasutuse juhtimise erialal, et spetsialiseeruda hariduse strateegilisele juhtimisele ja organisatsioonide arendamisele. Samuti on ta end täiendanud Prantsusmaal, Ungaris, Austrias, Tšehhis ja Belgias. 
Töö.
Ta töötas kümme aastat Prantsuse Instituudis – alustades riigiametnike prantsuse keele õpetajana ja seejärel keeleõppe ja eksamite koordinaatorina. Seejärel suundus ta Läti Prantsuse Instituudis Riias, kus ta töötas keeleõppe osakonna juhatajana. Ta on olnud ka Eesti Kunstiakadeemia lektor ning õpetanud prantsuse keelt mitmes keeltekoolis, sealhulgas Multilingua Keelekeskuses, Võõrkeeltekeskuses, TEA Keeltekoolis. 
Aastatel 2016-2021 töötas ta Tallinna Õpetajate Maja direktorina, kus tema juhtimisel arendati õpetajate professionaalset arengut Tallinna õpetajatele ning haridusvaldkonna spetsialistidele. 
Alates 2022. aastast praktiseerib ta superviisori ja "coach"-ina.
2023. aastal alustas ta tööd Tallinna Majanduskooli õppejuhina, kus ta vastutab õppeprotsesside arendamise ja kooli arengusuundade kujundamise eest.
L'Agulhas

L'Agulhas on asula Lõuna-Aafrika Vabariigis Lääne-Kapimaa provintsis Overbergi ringkonnas.
L'Agulhas asub Nõelaneeme lähedal. Asula lõunaosas on Lõunaneeme tuletorn.
Lõuna-Aafrika Vabariigi 2011. aasta rahvaloenduse andmetel oli L'Agulhase elanikest valgeid 86,13%, mustanahalisi aafriklasi 7,12%, värvilisi 4,56%, India või Aasia päritolu inimesi 0,18% ja teisi 1,82%. Afrikaani keelt pidas emakeeleks 80,72% inimesi ja inglise keelt 17,01%.
Mazeppa Bay

Mazeppa Bay (afrikaani keeles Mazeppabaai) on asula Lõuna-Aafrika Vabariigis Ida-Kapimaa provintsis Amathole ringkonnas Mnquma vallas. Mazeppa Bay asub India ookeani rannikul.
Asula on saanud nime 19. sajandi kuunari "Mazeppa" järgi.
Lõuna-Aafrika Vabariigi 2011. aasta rahvaloenduse andmetel oli Mazeppa Bay elanikest mustanahalisi aafriklasi 57,66%, valgeid 36,04%, värvilisi 1,80% ja teisi 4,50%. Koosa keelt pidas emakeeleks 56,00% inimesi, inglise keelt 28,00%, afrikaani keelt 14,00% ja tsvana keelt 2,00%.
Cape St. Francis

Cape St. Francis (afrikaani keeles Kaap St Francis) on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Kouga vallas. Cape St. Francis asub India ookeani rannikul.
Cape St. Francise tuletorn on ehitatud 1878. aastal. Asula on rajatud 1965. aastal.
Lõuna-Aafrika Vabariigi 2011. aasta rahvaloenduse andmetel oli Cape St. Francise elanikest valgeid 94,74%, mustanahalisi aafriklasi 3,51% ja värvilisi 1,75%. Inglise keelt pidas emakeeleks 55,56% inimesi, afrikaani keelt 42,11%, koosa keelt 1,75% ja sotho keelt 0,58%.
Hiina (maa)

Hiina (traditsioonilises hiina kirjas 中國; lihtsustatud hiina kirjas 中国; "pinyin"'is "Zhōngguó") on maa ja muistne tsivilisatsioonipiirkond Kaug-Idas, mis alates 1949. aastast jaguneb Hiina Rahvavabariigi (vaata käesolevas artiklis allpool; valitseb Mandri-Hiinat, Hongkongi ja Macaud) ning Hiina Vabariigi (valitseb Taiwani ning mõningaid Fujiani ja Lõuna-Hiina mere saari) vahel.
Nime "Hiina" võidakse kasutada kas Päris-Hiina kohta või (tavalisemalt) mõeldakse selle all maa-ala, mis lisaks Päris-Hiinale hõlmab ka Mandžuuriat, Sise-Mongooliat, Tiibetit ja Xinjiangi (vaata Hiina haldusjaotus). Ajakirjanduses mõistetakse "Hiina" all tavaliselt Hiina Rahvavabariiki ja "Taiwani" all Hiina Vabariiki (millest on juttu artiklis Taiwan). 
Ajaloolised Hiina pealinnad on olnud põhiliselt idas. Kõige tuntumad on Nanjing, Peking, Xi'an ja Luoyang. Poliitiliselt ühendatud ühtse keskvalitsusega Hiinas on eril ajajärkudel ametlike riigikeeltena kasutatud hiina keelt, mongoli keelt ja mandžu keelt.
Sõna "Hiina" pärineb tõenäoliselt Qini dünastia nimest. Enne Euroopasse jõudmist käis see sõna Siiditeel läbi mitmest keelest.
Cookhouse

Cookhouse (afrikaani keeles Kookhuis) on asula Lõuna-Aafrika Vabariigis Ida-Kapimaa provintsis Sarah Baartmani ringkonnas.
Lõuna-Aafrika Vabariigi 2011. aasta rahvaloenduse andmetel oli Cookhouse'i elanikest mustanahalisi aafriklasi 80,64% värvilisi 16,02%, valgeid 2,75%, India või Aasia päritolu inimesi 0,19% ja teisi 0,39%. Koosa keelt pidas emakeeleks 75,46% inimesi, afrikaani keelt 19,71% ja inglise keelt 2,50%.
Chintsa

Chintsa (varem Cintsa) on asula Lõuna-Aafrika Vabariigis Ida-Kapimaa provintsis Amathole ringkonnas. Chintsa asub India ookeani rannikul Cintsa jõe suudmes.
Lõuna-Aafrika Vabariigi 2011. aasta rahvaloenduse andmetel oli Chintsa elanikest mustanahalisi aafriklasi 83,79%, valgeid 14,54%, värvilisi 0,57%, India või Aasia päritolu inimesi 0,17% ja teisi 0,86%. Koosa keelt pidas emakeeleks 81,29% inimesi, inglise keelt 12,05% ja afrikaani keelt 4,28%.
National Geographic (telekanal)

National Geographic (lühendid Nat Geo või Nat Geo TV, aastatel 2001–2016 National Geographic Channel) on populaarteaduslik meediakanal. See alustas tegevust 12. jaanuaril 2001. 
Kanal loodi autoriteetse USA Rahvusliku Geograafiaühingu eestvedamisel. See ühing rahastab teadusuuringuid ja -ekspeditsioone, annab välja ajakirja. Telekanali temaatikasse kuuluvad loomad, taimed, ajalugu, inimeste elu eri maades, geograafia. Kanali saated pakuvad huvi eri vanuses vaatajatele. National Geographicu dokumentaalfilmid on võitnud üle 800 rahvusvahelise auhinna.
National Geographic tütarkanalid on Nat Geo Wild, Nat Geo Music ja Nat Geo Adventure.
Alla

Alla on slaavi päritolu naisenimi. Nime seostatakse õigeusu kirikus Püha Allaga, kes oli üks 4. sajandil gooti kuninga Athanarici kristlaste tagakiusamise aegsetest märtritest.
Lätis oli 2021. aasta 30. juuni seisuga eesnimi Alla 5204 inimesel.
1. jaanuari 2018 seisuga oli Eestis eesnimi Alla 2060 naisel. Alla oli Eestis populaarsuselt 83. naisenimi.
Kõige populaarsem oli eesnimi Alla vanuserühmas 55–59, kus neid oli 10 000 elaniku kohta 35,21 ning Ida-Viru maakonnas, kus neid oli 10 000 elaniku kohta 29,8. Alla oli keskmiselt 55 aasta vanune (mediaanvanus oli 55).
Morgans Bay

Morgans Bay (ka Morgan Bay; afrikaani keeles Morganbaai) on asula Lõuna-Aafrika Vabariigis Ida-Kapimaa provintsis Amathole ringkonnas. Morgans Bay asub India ookeani rannikul.
Asula on rajatud 1822. aastal ja on saanud nime Briti meremehe A. F. Morgani järgi.
Lõuna-Aafrika Vabariigi 2011. aasta rahvaloenduse andmetel oli Morgans Bay elanikest mustanahalisi aafriklasi 47,35%, valgeid 47,04% India või Aasia päritolu inimesi 0,62% värvilisi 0,62% ja teisi 4,05% Koosa keelt pidas emakeeleks 47,73% inimesi, inglise keelt 40,53% ja afrikaani keelt 9,47%.
Emma (eesnimi)

Emma on germaani päritolu naisenimi. See on ka hellitusvorm nimedest Emmeline, Amelia ja paljudest silbiga em- algavatest nimedest.
Eestis.
1. jaanuari 2018 seisuga oli Eestis eesnimi Emma 813 naisel. Emma oli populaarsuselt 212. naisenimi. 1. jaanuari 2020 seisuga oli eesnimi Emma 942 naisel. Emma oli populaarsuselt 196. naisenimi. 1. jaanuari 2022 seisuga oli eesnimi Emma 1055 naisel. Emma oli populaarsuselt 172. naisenimi.
1. jaanuari 2018 seisuga oli eesnimi Emma kõige populaarsem vanuserühmas 0–4, kus neid on 10 000 elaniku kohta 32,68 ning Saare maakonnas, kus neid oli 10 000 elaniku kohta 7,96. Emma oli keskmiselt 18 aasta vanune (mediaanvanus oli 8). 2020. aastal oli Emma keskmiselt 16 aasta vanune (mediaanvanus oli 9).
2025. aasta 1. jaanuari seisuga oli eesnimi Emma 1191 naisel. Emma oli populaarsuselt 155. naisenimi. Kõige populaarsem oli eesnimi Emma vanuserühmas 0–4, kus neid on 10 000 elaniku kohta 39,70.
Lätis.
Lätis oli 2021. aasta 30. juuni seisuga eesnimi Emma 1073 inimesel.
220 eKr

220. aasta eKr ehk "ab urbe condita" DXXXIV (534).
Nieu-Bethesda

Nieu-Bethesda on asula Lõuna-Aafrika Vabariigis Ida-Kapimaa provintsis Sarah Baartmani ringkonnas Dr Beyers Naudé vallas.
Asula on rajatud 1875. aastal, praeguse nime sai 1878. aastal.
Lõuna-Aafrika Vabariigi 2011. aasta rahvaloenduse andmetel oli Nieu-Bethesda elanikest värvilisi 65,19%, mustanahalisi aafriklasi 25,06%, valgeid 8,70%, India või Aasia päritolu inimesi 0,58% ja teisi keeli 0,45%. Afrikaani keelt pidas emakeeleks 91,90% inimesi, inglise keelt 6,36% ja koosa keelt 1,05%.
221 eKr

221. aasta eKr ehk "ab urbe condita" DXXXIII (533).
222 eKr

222. aasta eKr ehk "ab urbe condita" DXXXII (532).
Newcastle Jets FC

Newcastle United Jets Football Club on Austraalia jalgpalliklubi, mis tegutseb Uus-Lõuna-Walesis Newcastle'is. See mängib Austraalia kõrgliigas A-League.
Klubi asutati 2000. aastal. Esimesed neli hooaega mängis see toonases Austraalia kõrgliigas National Soccer League. 2005. aastal oli see üks kolmest endisest National Soccer League'i klubist, mis hakkas mängima A-League'is.
2008. aastal tuli Newcastle Jets A-League'i finaalseeria meistriks, kui alistati rivaal Central Coast Mariners. Järgmisel aastal osales klubi Aasia klubide AFC-i Meistrite Liigas, kus jõuti kuueteistkümnendikfinaali.
Klubi kodustaadion on McDonald Jones Stadium, mis mahutab 33 000 pealtvaatajat.
Newcastle Jetsi suurimaks rivaaliks on Central Coast Mariners ning kahe klubi vahel toimuvad derbimängud on tuntud nime all F3 Derby – see on saanud nime maantee järgi, mis Newcastle'it ja Central Coast Marinersi kodulinna Gosfordi ühendab.
Newcastle Jetsi naiskond mängib Austraalia naiste kõrgliigas W-League.
Praegune koosseis.
"Seisuga 23. detsember 2020"
Statistika.
"2018. aasta märtsi seisuga"
223 eKr

223. aasta eKr ehk "ab urbe condita" DXXXI (531).
Macho

Macho (hispaania keeles "macho" [matšo], 'mehelik') on omadus, mis on iseloomulik mehele, kes usub, et ta peab alati oma meheks olemist tõestama ning kaitseb seetõttu traditsioonilisi soorolle.
"Macho" üheks vastandiks on pehmo.
Mõiste.
Hispaania keeles tähendab sõna "macho" algses neutraalses tähenduses eelkõige isast, vastandina emasele ("hembra").
Sõna "macho" on omandanud negatiivse tähenduse sõna "machismo" kaudu, mis tähendab pettekujutlust mehelikkusest. Mõiste "machismo" tuli esimest korda kasutusele 1940. aastatel Mehhikos.
Sõnaga "macho" on seotud ka hispaaniakeelne sõna "machista", mis tähendab survet kaitsta ühiskonnas oma mehelikkust isegi siis, kui see on vastuolus inimese enda huvidega. "Machista" tähendus viitab ühtaegu nii meheliku au kaitsmisele kui ka seksuaalsele väljapakutusele.
Ruumipsühholoogia

Ruumipsühholoogia käsitleb inimese tajukogemust kolmemõõtmelises ruumis, mille juurde kuuluvad füüsikalised tunnused nagu näiteks temperatuur, valgus, materjal, värv, ruumi suurus jne. Samas ei sisalda inimese tajukogemus ainult tema tajusüsteemide psühhofüsioloogilise töö tulemusi, vaid ka praktilises ja teoreetilises tegevuses saadud kogemusi. Ruumis ühtivad ja põimuvad subjektiivne ja objektiivne, sensoorne ja intellektuaalne aspekt, hetkereaalsus ja minevikukogemus.
Jaotuvus.
Ruumipsühholoogia kuulub kognitiivse psühholoogia ja biopsühholoogia valdkonda.
Alaliigid.
füüsiline ruum, kontseptuaalne ruum, pertseptiivne ruum, eluruum, avalik ruum, tööruum jne.
Umlazi

Umlazi on linn (township) Lõuna-Aafrika Vabariigis KwaZulu-Natali provintsis eThekwini linnaringkonnas. Umlazi asub Durbanist edelas.
Umlazi on asutatud 1845. aastal. Alates 1967. aastast oli Umlazi mustanahaliste "township".
Lõuna-Aafrika Vabariigi 2011. aasta rahvaloenduse andmetel oli Umlazi elanikest mustanahalisi aafriklasi 99,44%, India või Aasia päritolu inimesi 0,25%, värvilisi 0,14%, valgeid 0,07% ja teisi 0,10%. Suulu keelt pidas emakeeleks 91,42%, koosa keelt 2,99% inglise keelt 2,09% ja ndebele keelt 1,16%.
Stairway to Heaven

"Stairway to Heaven" ('taevatrepp') on inglise "hard rock"'i ansambli Led Zeppelin laul nende 1971. aastal ilmunud neljandalt, nimeta stuudioalbumilt (nn "Led Zeppelin IV"). Laulu meloodia autor on ansambli kitarrist Jimmy Page ja sõnade autor laulja Robert Plant. See on üks rokkmuusika tuntumaid lugusid.
Kaheksaminutiline lugu jaguneb kolmeks osaks. See algab akustilise kitarri ja plokkflöödi osaga, seejärel algab laul ning aegamööda lisanduvad teised pillid. Lugu lõpeb Jimmy Page'i kitarrisoologa.
Ajakirja Rolling Stone 2004. aastal koostatud 500 kõigi aegade parima laulu edetabelis jõudis lugu 31. kohale.
224 eKr

224. aasta eKr ehk "ab urbe condita" DXXX (530).
Toon Tellegen

Antonius Otto Hermannus (Toon) Tellegen (sündinud 18. novembril 1941) on hollandi kirjanik.
Tema ema sündis kaupmeheperekonnas Peterburis, kuhu Hollandi perekond oli 18. sajandil kolinud. 1918. aastal naasis perekond Hollandisse.
Toon Tellegen on kirjutanud nii luulet, proosat, näidendeid kui ka lastejutte.
Tema lastelood on kirjutatud nii, et neid on ühtviisi huvitav kuulata lastel ja lugeda täiskasvanuil. Tegelasteks on sageli inimesesarnased või inimeste keskel elavad loomad. 2018. aastal eesti keeles ilmunud jutukogumik "Kõik on olemas" sisaldab 131 loomalugu, mis on valitud kahest kogumikust (hollandi keeles 1995 ja 2009) ja kust leiab üle sadakonna looma, nende hulgas on Tellegeni loomingus alati olulist rolli mänginud oravad ja sipelgad.
Tema raamat "Minu isa" räägib väikese poisi vaatevinklist tema isast, kes on ühtlasi maailma kõige targem, tugevam, ilusam ja suurem mees. Tellegeni 2006. aastal ilmunud luulekogus "Raafvogels" ("Kaarnad") algab iga luuletus fraasiga "minu isa". See on mõjuv sissevaade oma esivanema vastuolulisse maailma, koomilise ja türanliku, groteskse ja kaastunnet äratava inimese ellu.